Sprievodca prijímacími skúškami a pomocník pri výbere strednej školy

Informácie pre rodičov a žiakov

„Pokoj nenájdete tým, že meníte zamestnanie, alebo že hľadáte nových priateľov. Stačí si otvoriť srdce. Človek, ktorý sa modlí, nikdy nie je opustený a nájde pokoj.“  
  
Matka Tereza

Ako postupovať pri výbere strednej školy?

Výber strednej školy v dnešnej dobe  je možno náročnejší hlavne kvôli tomu, že rodičia musia  rešpektovať záujmy svojich detí a tiež možnosť uplatnenia sa na trhu práce. Niekedy je veľmi náročné skĺbiť tieto dve skutočnosti. Psychológovia však tvrdia, že i napriek všetkému by mal byť na prvom mieste záujem dieťaťa.

Je  dobré, keď dieťa už dlhšiu dobu vie, k čomu inklinuje, čo ho baví. Veľa je však takých detí, ktoré vôbec nevedia, kde by si mohli dať prihlášku na strednú školu. V takomto prípade je vhodné absolvovať rôzne testy pod vedením odborníka, ktorý vyhodnotí záujmy, smerovanie a možnosti dieťaťa.

KOHO POŽIADAŤ O POMOC PRI VÝBERE STREDNEJ ŠKOLY ?

V prvom rade máte možnosť dohodnúť si termín konzultácie s výchovným poradcom v škole. Výchovný poradca v ZŠ je sprostredkovateľ komunikácie medzi žiakmi, rodičmi a strednými školami.

Poskytuje informácie :

* školách a otváraných odboroch v prvých ročníkoch
* zbiera informácie o záujme žiakov o konkrétne stredné školy
* poskytuje informácie, koľko žiakov sa na ktorú strednú školu priebežné hlási
* zabezpečuje správne vyplnenie a zber prihlášok na stredné školy
* poradí rodičom o vhodnosti výberu školy pre svoje dieťa
* pomáha žiakom prostredníctvom dotazníkov, testov, rôznych aktivít zisťovať slabé a silné stránky žiaka
* pomáha dieťaťu viac sa spoznať, svoje hodnoty, záujmy, zručnosti a na základe týchto zistení sa spoločne dopracovať k výberu strednej školy

Užitočné informácie ponúka aj [CPPPaP.](https://cpppapno.sk/)

V Čadci ju nájdete na adrese:

Kukučínova 162, 022 01 Čadca

**telefón:** 0904 744 717  
**e-mail:** [poradnacadca@gmail.com](mailto:poradnacadca@gmail.com), [camip@camip.sk](mailto:camip@camip.sk)

Poradňa poskytuje žiakom a rodičom poradenstvo pri profesijnej orientácií žiakov. Pri svojej práci využívajú rôzne psychodiagnostické metódy : testy schopností, osobnosti, záujmové dotazníky, testy študijnej orientácie.

Žiakom 9. ročníka umožňuje priamo na škole, v rámci svojho prirodzeného prostredia absolvovať intervenčný program Dni voľby povolania, ktoré žiakom ponúknu predovšetkým:  
 **1.Informácie** – prednášky o dôležitosti voľby správneho povolania,  
**2.Sebapoznanie** ( psychologická diagnostika IQ, záujmový dotazník, postojový dotazník)  
**3.Počítačové zručnosti** pri kariérovom poradenstve - vyhľadávanie prof. informácií na internete  
**4. Individuálne poradenské interwiew** so psychológom pre žiakov a ich rodičov na základe testov a nami vypracovaného metodického materiálu „Čím budem"

ÚPSVaR a CPPPaP v Čadci každoročne organizuje Veľtrh informácii, vzdelávania a zamestnanosti a ponúka žiakom získanie informácii o stredných školách a firmách a zamestnanosti nielen v okrese Čadca, ale aj v blízkom a zahraničnom okolí. V spolupráci so SŠ po Veľtrhu nasledujú Dni otvorených dverí na SŠ, kde si žiaci môžu doplniť informácie o danej škole.

Úrad práce, sociálnych vecí a rodiny poskytuje informácie a poradenstvo žiakom, absolventom a tým, ktorí hľadajú alebo ponúkajú prácu. Taktiež poskytuje poradenstvo pri voľbe povolania a výbere a zmene zamestnania.

Poskytuje informácie :

* o situácií na trhu práce
* nezamestnanosti jednotlivých absolventov škôl v jednotlivých odboroch
* jednotlivých povolaniach a požiadavkách na ich výkon
* spôsoboch uchádzania sa o pracovné miesto
* možnostiach štúdia, ďalšieho vzdelávania a rekvalifikácií
* voľných pracovných miestach v kraji, vývoji na trhu práce a základných pracovno – právnych predpisoch

Mnoho dôležitých informácií môžete získať aj na internetových stránkach:

[www.istp.sk](http://www.istp.sk), [www.narodnasustavapovolani.sk](http://www.narodnasustavapovolani.sk), [www.emiero.sk](http://www.emiero.sk) , [www.komposyt.sk](http://www.komposyt.sk)

Zoznam škôl nájdete aj na portáli [Eduworld  Stredné školy](http://www.eduworld.sk/sk/skoly/stredne-skoly" \t "_blank).

Prijímacie konanie:

Prijímanie na štúdium na stredných školách prebieha od roku 2003 podľa zmenených pravidiel (Upravuje ho vyhláška MŠ SR č. 145/1996 Z. z. o prijímaní na štúdium na stredných školách, v znení neskorších predpisov.), ktorú môžete nájsť na internetovej adrese [www.minedu.sk](http://www.minedu.sk/)

Zákonný zástupca žiaka môže podať v prvom termíne

|  |  |
| --- | --- |
| 2 prihlášky | Na štúdium na dve stredné školy alebo na dva študijné odbory tej istej školy |
| 2 prihlášky | Na školu, na ktorej sa konajú tzv. talentové skúšky |

Ak žiak nebol prijatý v prvom termíne ani na jednu strednú školu, môže zákonný zástupca žiaka podať ďalšiu prihlášku v druhom termíne na strednú školu, ktorá nenaplnila kapacitu miest v prvom termíne.

Dôležité termíny:

Riaditeľ ZŠ odošle prihlášky na stredné školy na učebné a študijné odbory, ktoré vyžadujú overenie špeciálnych schopností, zručností alebo talentu do 28.2.2022.

**Celoslovenské testovanie žiakov deviatych ročníkov ZŠ bude 6.4.2022**

**Celoslovenské testovanie žiakov deviatych ročníkov ZŠ - náhradný termín bude 21.4.2022**

Riaditeľ ZŠ odošle prihlášky na stredné školy vrátane osemročných gymnázií do 20.4.2022.

**1. kolo 1. termín prijímacích skúšok (vrátane osemročných gymnázií) bude 9.5.2022**

**1. kolo 2. termín prijímacích skúšok (vrátane osemročných gymnázií) sa uskutoční 12.5.2022**

**2. kolo prijímacích skúšok bude 21.6.2022**

Ak žiak nebol prijatý v prvom termíne ani na jednu strednú školu, môže zákonný zástupca žiaka podať ďalšiu prihlášku v druhom termíne na strednú školu, ktorá nenaplnila kapacitu miest v prvom termíne.

Čo robiť v prípade, že vás neprijali na štúdium?

Môžete napísať odvolanie. Písomné odvolanie proti rozhodnutiu o neprijatí na strednú školu je možné podať do 15 dní odo dňa doručenia rozhodnutia riaditeľovi strednej školy.

* Ak uchádzač neurobil úspešne PS, je zbytočné, aby sa odvolával.
* Uchádzači, ktorí urobili úspešne PS a nedostali sa pre nedostatok miesta, majú ešte šancu sa odvolať a čakať, či v odvolacom konaní budú prijatí.
* Pri odvolaní je dôležité zvážiť, či je naň opodstatnený dôvod.

Voči čomu sa možno napr. odvolať :

* ak ste si boli pozrieť vašu písomnú prácu a zistili ste, že máte nesprávne spočítané body
* ak otázky boli nad rámec učebných osnov ZŠ, prípadne ak škola inak pochybila pri príprave, priebehu či vyhodnotení PS
* ak ste splnili podmienky na prijatie, nedostali ste sa na školu a máte naďalej záujem o prijatie

Riaditeľ strednej školy môže o odvolaní rozhodnúť sám. Preskúma dôvody odvolania a ak zistí, že je pravdou to, na čo ste sa odvolali, vydá rozhodnutie o zrušení pôvodného rozhodnutia a následne rozhodne inak.

Uchádzač, ktorý nebol prijatí v tzv. 1. kole na žiadnu strednú školu si podáva ďalšiu prihlášku na štúdium na strednej škole. Prihlášku si možno podať na tie školy, ktoré konajú PS v ďalšom termíne (začiatok júna príslušného kalendárneho roku). Takéto školy to musia oznámiť najneskôr do 31. mája. Vzor odvolania si môžete stiahnuť na našej webovej stránke:

Vypracovala: Mgr. Monika Slivková, kariérový poradca a výchovný poradca